b'\n_START_ARTICLE_\nRenormalitzaci\xc3\xb3\n_START_PARAGRAPH_\nEn teoria qu\xc3\xa0ntica de camps i mec\xc3\xa0nica estad\xc3\xadstica, la renormalitzaci\xc3\xb3 es refereix a un conjunt de t\xc3\xa8cniques utilitzades per obtenir termes finits en un desenvolupament pertorbatiu._NEWLINE_Aquests procediments tenen a veure amb els problemes que sorgeixen en passar a un l\xc3\xadmit continu. M\xc3\xa9s concretament, quan es descriu un sistema f\xc3\xadsic de manera aproximada mitjan\xc3\xa7ant una xarxa discreta de punts, certes quantitats estan ben definides per\xc3\xb2, al passar al l\xc3\xadmit continu considerant una infinitat de punts, les quantitats estan mal definides matem\xc3\xa0ticament. La renormalitzaci\xc3\xb3 consisteix en un conjunt de t\xc3\xa8cniques que practiquen el l\xc3\xadmit continu de una forma alterna de manera que totes les quantitats estan ben definides i donen lloc a termes finits._NEWLINE_Una propietat important de la teoria de camp de gauge \xc3\xa9s que tenen la propietat de ser renormalitzables, ra\xc3\xb3 per la qual aquests tipus de teories de camp han sigut extensivament estudiades, ja que la renormalitzaci\xc3\xb3 permet obtenir respostes finites contrastables amb els experiments.,'